Foto: Vrou sterf in DBN-ongelukDie taxi se wrak. Foto: Netcare 911 ŉ Vrou is dood en 17 mense beseer nadat ŉ minibustaxi Donderdagoggend in Mount Edgecombe, noord van Durban in KwaZulu-Natal gerol het. Chris Botha, woordvoerder van Netcare 911, het gesê die ongeluk het omstreeks 06:00 op die R102 naby Northernweg plaasgevind. “Die taxi se wrak het die pad versper toe paramedici by die toneel opgedaag het,” het Botha gesê. “ŉ Vrou in haar 30’s was reeds dood, twee mense was in ŉ kritieke toestand en 15 mense is ernstig beseer.” Die mense is op die toneel gestabiliseer en na verskeie hospitale geneem vir verdere behandeling. Die oorsaak van die ongeluk is onbekend, en word deur die polisie ondersoek.